OPPDRAG GUDSTJENESTE

Tidsbruk: 40 min

**Se også «Tips til planlegging av gudstjenesten» under Planlegging!**

# Fordeling av oppdrag under gudstjenesten

Fordel oppgaver mellom agentene eller agentgruppene:

Tekstlesing, samle kollekt, lese bønner, forsanger, pynte/lage alter, lage bønnevandring, ringe i klokkene, dele ut salmebøker, bære prosesjonslys osv.

# Øve

Agentene som skal medvirke i gudstjenesten bør få god tid til å øve på det de skal gjøre, for å føle seg trygge.

# Tegn til tale

Bruk filmer fra Døvekirken til å øve inn liturgiske ledd (velsignelsen eller gloria) eller enkle bibelvers (den lille bibel eller den gylne regel).

# Fordypning i bibelteksten

Dersom det er tid og ønskelig, går det an å bruke tid på å fortelle tårnagentene om søndagens bibeltekst. De kan få mulighet til å komme med innspill til prekenen.

Søndagsskolen Norge har utviklet tips og ideer om mange bibeltekster, for eksempel dramatiseringer som du finner i Sprell levende, som du finner på sondagsskolen.no.

# Lage utdelingsmateriell

Klipp ut symbol: hjerter, bibelblomster eller duer, som kan deles ut i løpet av gudstjenesten eller ved utgangen.